V petek 1.3.2024 je bil objavljen javni razpis namenjen **naložbam v zmanjšanje emisij toplogrednih plinov iz kmetijstva.**

V sklopu razpisa so podprte **naložbe v izboljšanje učinkovitosti rabe živinskih gnojil ter zmanjšanje emisij toplogrednih plinov in amonijaka, in sicer:**

– ureditev objektov in nakup pripadajoče opreme za skladiščenje živinskih gnojil,

– nakup in postavitev mobilnih objektov in nakup pripadajoče opreme za skladiščenje živinskih gnojil,

– zatesnitev odprtih lagun za skladiščenje živinskih gnojil,

– nakup kmetijske mehanizacije, ki prispeva k zmanjšanju toplogrednih plinov (nova)

**ter naložbe v ureditev hlevov oziroma nakup pripadajoče opreme**, če z isto vlogo na javni razpis uveljavlja podporo za naložbo v **povečanje kapacitet za skladiščenje živinskih gnojil, ki presegajo minimalne zahteve iz predpisa, ki ureja varstvo voda pred onesnaževanjem iz kmetijskih virov za najmanj deset** odstotkov oziroma bo **rezultat naložbe v ureditev hleva oziroma nakup pripadajoče opreme povečanje obnovljivih virov energije oziroma učinkovite rabe energije za najmanj deset odstotkov glede na stanje pred naložbo.**

Višina razpisanih **nepovratnih sredstev znaša 5.000.000 EUR** od tega **500.000 EUR za naložbe nosilcev majhnih kmetij** (sklop A), **3.000.000 EUR za naložbe fizičnih oseb** (sklop B) ter **1.500.000 EUR za naložbe samostojnih podjetnikov posameznikov in pravnih oseb** (sklop C).

**Glede na velikost naložbe ločimo:**

- **enostavne naložbe**, ki zajemajo naložbe do vključno 200.000 eurov skupne priznane vrednosti in

- **zahtevne naložbe** nad 200.000 eurov skupne priznane vrednosti

Za **določitev upravičenih stroškov** pri nakupu se **uporablja Seznam upravičenih stroškov in najvišjih priznanih vrednosti za 30. JR za leto 2024 (Priloga 1). Za stroške, ki so določeni v seznamu stroškov** mora upravičenec k vlogi na javni razpis **priložiti eno ponudbo**. Upravičeni stroški se priznajo do najvišje priznane vrednosti na enoto mere. **Če vrednosti niso določene** v Seznamu upravičenih stroškov in najvišjih priznanih vrednosti **mora upravičenec** k vlogi na javni razpis **priložiti tržno primerljive pisne ponudbe** najmanj **treh ponudnikov.**

Na razpisu se lahko uveljavljajo **stroški naložb**, ki so nastali pred vložitvijo vloge na javni razpis, vendar ne pred 4. 8. 2023, če gre za naložbe, ki se izvajajo zaradi škode zaradi poplav in zemeljskih plazov v avgustu 2023, ki je razvidna iz ocene škode, določene v skladu z uredbo, ki ureja metodologijo za ocenjevanje škode ter **splošni stroški**, ki so neposredno povezani s pripravo in izvedbo naložbe in so nastali od 1.januarja 2014 do vložitve zadnjega zahtevka.

**Stopnja javne podpore** je **50% upravičenih stroškov** in se **poveča za**:

- **20 %** če je KG razvrščeno v **OMD**

- **20 %** če je naložba povezana z ukrepom iz **Ekološko kmetijstvo oz. KOPOP** in ima upravičenec **najmanj 50 % kmetijskih površin vključenih v enega iz med ukrepov** (ZV 2022)

- **20%** za naložbe **mladih kmetov**

Stopnje podpore iz prejšnjega odstavka se lahko seštevajo, vendar **ne smejo preseči 90 % upravičenih stroškov.** Najnižji znesek javne podpore je 2.000 eurov na posamezno vlogo.

Vstopni prag je 25% možnega številka točk.In sicer **za sklop A je to 25 točk** ter za **sklopa B in C 30 točk. Med vlogami**, ki presežejo vstopni prag točk, se **izberejo tiste, ki dosežejo višje število točk, do porabe sredstev za posamezni sklop javnega razpisa**.

**Vnos in vložitev vloge** v elektronski sistem bo možen **od 25. marca do vključno 22. maja 2024.**

Zadnji možni rok za **vložitev zahtevka za izplačilo sredstev** je **30. junij 2025. Pred vložitvijo zahtevka mora biti naložba zaključena in vsi računi plačani.**

Za več informacij glede pogojev ob vložitvi vloge na javni razpis, obveznostih se obrnite na vašo kmetijsko svetovalno službo.

Barbara Kralj, mag. kmet.